               AN COIMISIÚN EORPACH
            An Bhruiséil,30.1.2019
            COM(2019) 53 final
            2019/0019(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            maidir le bearta teagmhasacha a bhunú sa réimse maidir le comhordú na slándála sóisialta tar éis tharraingt siar Ríocht Aontaithe na Breataine Móire agus Thuaisceart Éireann as an Aontas Eorpach
            (Téacs atá ábhartha maidir le LEE agus leis an Eilvéis)

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               An 29 Márta 2017, chuir an Ríocht Aontaithe isteach fógra go raibh sé de rún aici tarraingt siar as an Aontas de bhun Airteagal 50 den Chonradh ar an Aontas Eorpach. Dá bhrí sin, mura ndaingneofar an Comhaontú um Tharraingt Siar, scoirfidh dlí príomhúil agus dlí tánaisteach an Aontais d’fheidhm a bheith acu maidir leis an Ríocht Aontaithe ón 30 Márta 2019 (‘dáta na tarraingthe siar’). Uaidh sin amach, beidh an Ríocht Aontaithe ina tríú tír.

               Socraíodh Comhaontú um Tharraingt Siar
                  1
                idir an tAontas agus an Ríocht Aontaithe agus d’fhormhuinigh an Chomhairle Eorpach é (Airteagal 50) an 25 Samhain 2018. Ní cinnte go ndaingneofar é sa Ríocht Aontaithe áfach.

               Ina Theachtaireacht an 13 Samhain 2018 dar teideal “Preparing for the withdrawal of the United Kingdom from the European Union on 30 March 2019: a Contingency Action Plan” [Ullmhúchán do tharraingt siar na Ríochta Aontaithe as an Aontas Eorpach an 30 Márta 2019: Plean Gníomhaíochta Teagmhasach]
                  2
                (“the Communication on a Contingency Action Plan” [an Teachtaireacht maidir le Plean Gníomhaíochta Teagmhasach]), chuir an Coimisiún Eorpach i dtreis go raibh an Comhaontú um Tharraingt Siar ar an rogha is fearr maidir le tarraingt siar rianúil na Ríochta Aontaithe as an Aontas Eorpach. Mar sin féin, mura ndéantar Comhaontú um Tharraingt Siar, gníomhóidh an tAontas chun a leasanna a chosaint, agus ba cheart dó cur chuige aontaithe comhordaithe a thaispeáint i dtaobh gach réimse. Sa Teachtaireacht chéanna sin, thíolaic an Coimisiún na sé phrionsabal ghinearálta ar cheart gach beart teagmhasach ar gach leibhéal a bheith i gcomhréir leo. Áirítear orthu sin na prionsabail nár cheart tairbhí a bheith le baint as na bearta atá ar aon dul leis na tairbhí a bhaineann le ballraíocht an Aontais nó le téarmaí aon idirthréimhse, mar a fhoráiltear sa Chomhaontú um Tharraingt Siar; ní mór dóibh a bheith sealadach gan maireachtáil, i bprionsabal, níos faide ná deireadh 2019; agus ní foláir nó gur bearta aontaobhacha den Aontas Eorpach iad chun a leasanna a bhaint amach, agus dá bhrí sin is féidir leis an Aontas iad a chúlghairm tráth ar bith.

               Ó dháta na tarraingthe siar, i gcás nach ndéanann an tAontas ná an Ríocht Aontaithe Comhaontú um Tharraingt Siar a shocrú, ní bheidh dlí an Aontais maidir le comhordú na slándála sóisialta i bhfeidhm a thuilleadh sa chaidreamh idir an tAontas agus an Ríocht Aontaithe. Ciallaíonn sé sin nach ráthófar teidlíochtaí slándála sóisialta do shaoránaigh an Aontais atá nó a bhí faoi réir reachtaíocht Ballstáit amháin nó níos mó agus atá nó a bhí i staideanna lenar bhain nó lena mbaineann an Ríocht Aontaithe (e.g. d’oibrigh siad ann nó bhí siad ina gcónaí ann nuair a bhí an Ríocht Aontaithe ina Ballstát den Aontas) agus mar an gcéanna i gcás na náisiúnach siúd ón Ríocht Aontaithe atá nó a bhí faoi réir ag reachtaíocht Ballstáit amháin nó níos mó ná sin.

               Beag beann ar an gcás, thug an Coimisiún le fios go soiléir gur tosaíocht é cosaint a thabhairt do shaoránaigh an Aontais atá sa Ríocht Aontaithe, agus do náisiúnaigh na Ríochta Aontaithe atá san Aontas Eorpach. Chuige sin beidh ar Bhallstáit cur chuige flaithiúil a ghlacadh i leith náisiúnaigh na Ríochta Aontaithe atá ina gcónaí laistigh dá gcríoch cheana féin. Táthar ag súil go ngníomhóidh an Ríocht Aontaithe ar an dóigh chéanna. I bhfianaise an méid sin, is é cuspóir an togra seo cuid de na héifeachtaí diúltacha a bhaineann le tarraingt siar na Ríochta Aontaithe as an Aontas a mhaolú sa chás nach gcomhaontaítear aon réiteach leis an Ríocht Aontaithe.

               Go deimhin, is gá a áirithiú go gcoimeádfaidh na daoine sin a bhain leas, mar shaoránaigh an Aontais, as a gceart chun saorghluaiseachta laistigh den Aontas roimh dháta na tarraingthe siar, is gá a áirithiú go gcoimeádfaidh siad a dteidlíochtaí slándála sóisialta atá bunaithe ar fhíricí agus ar imeachtaí a tharla agus ar thréimhsí árachais, tréimhsí fostaíochta, tréimhsí féinfhostaíochta nó tréimhsí cónaithe a tugadh chun críche roimh dháta na tarraingthe siar, tráth a raibh an Ríocht Aontaithe ina Ballstát den Aontas. I gcás roinnt croíphrionsabal maidir le comhordú slándála sóisialta mar a chumhdaítear i Rialachán (CE) Uimh. 883/2004 maidir le comhordú na gcóras slándála sóisialta (asamhlú, comhiomlánú, cóir chomhionann), chomh maith le rialacha an Rialacháin seo lena dtugtar éifeacht phraiticiúil do chur chun feidhme na bprionsabal sin (amhail ríomh pro rata ar phinsean seanaoise), ba cheart go leanfadh na croíphionsabail d’fheidhm a bheith acu i leith na ndaoine sin, maidir le fíricí nó imeachtaí a tharla nó tréimhsí a tugadh chun críche roimh dháta na tarraingthe siar. Bíonn an riachtanas céanna ann maidir le teidlíochtaí slándála sóisialta daoine gan stát agus dídeanaithe atá nó a bhí faoi réir ag reachtaíocht Ballstáit nó níos mó agus atá i staideanna lenar bhain nó lena mbaineann an Ríocht Aontaithe. I gcás na gcatagóirí thuasluaite go léir, áirítear baill teaghlaigh agus marthanóirí
                  3
               .

               Ós rud é go mbeidh an Ríocht Aontaithe ina tríú tír, ní leanfaidh prionsabail agus rialacha eile an chomhordaithe slándála sóisialta d’fheidhm a bheith acu tar éis dháta na tarraingthe siar, amhail ineaspórtálacht sochar airgid, soláthar leanúnach tairbhí breoiteachta comhchineáil agus na rialacha maidir leis an reachtaíocht is infheidhme.

               De réir na bhforálacha den Chonradh maidir le saorghluaiseacht, d’fheidhmigh an tAontas a inniúlacht go hiomlán maidir le córais slándála sóisialta a chomhordú idir an Ríocht Aontaithe agus Ballstáit eile maidir le leasanna a baineadh as an gceart chun saorghluaiseachta a tharla nuair a bhí an Ríocht Aontaithe ina Ballstát den Aontas. Dá bhrí sin, ní féidir le Ballstáit coinbhinsiúin dhéthaobhacha ina gclúdófar na staideanna a chumhdaítear faoin Rialachán seo a shocrú agus a fheidhmiú.

               •Comhsheasmhacht le forálacha beartais atá ann cheana sa réimse beartais seo agus le beartais eile an Aontais

               Tá an togra seo mar chuid de phlean ullmhachta agus teagmhasach an Aontais éifeachtaí diúltacha tharraingt siar na Ríochta Aontaithe as an Aontas gan aon Chomhaontú um Tharraingt Siar ann a mhaolú. Leanann an togra na prionsabail ghinearálta atá leagtha amach sa Teachtaireacht maidir le Plean Gníomhaíochta Teagmhasach. Is aontaobhach agus sealadach an togra go háirithe ós rud é nach bhfuil aon rud ann atá ar aon dul le tairbhí bhallraíocht an Aontais ná le téarmaí aon idirthréimhse faoi mar a bheadh foráilte sa Chomhaontú um Tharraingt Siar.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Tá an togra bunaithe ar Airteagal 48 den Chonradh ar Fheidhmiú an Aontais Eorpaigh (CFAE) ós rud é go mbaineann sé le bearta sa réimse maidir le comhordú slándála sóisialta.

               •Coimhdeacht (maidir le hinniúlacht neamheisiach)

                  Tá feidhm ag prionsabal na coimhdeachta a mhéad is nach dtagann an togra faoi inniúlacht eisiach an Aontais. Ní féidir leis na Ballstáit cuspóirí an togra a bhaint amach go leordhóthanach ar leibhéal náisiúnta, réigiúnach ná áitiúil. Tá gá le cur chuige comhordaithe ar leibhéal an Aontais chun cosaint a dhéanamh ar theidlíochtaí slándála sóisialta a gnóthaíodh tar éis do dhaoine lena mbaineann leas a bhaint as an gceart chun saorghluaiseachta mar shaoránaigh an Aontais. Seachnóidh sé sin scoilt i measc na mBallstát i bhfeidhmiú dhlí an Aontais maidir le teidlíochtaí slándála sóisialta a bhaineann le fíricí nó imeachtaí a tharla agus tréimhsí a tugadh chun críche roimh dháta na tarraingthe siar, ina theannta sin seachnófar neamhionannas sa dóigh a chaithfear le daoine lena mbaineann.

               •Comhréireacht

               Ní théann an Rialachán atá beartaithe thar a bhfuil riachtanach chun cuspóirí phlean teagmhasach an Choimisiúin a bhaint amach, ós rud é go náirithíonn sé íoschosaint ar theidlíochtaí slándála sóisialta daoine a bhain leas as an gceart chun saorghluaiseachta roimh dháta na tarraingthe siar.

               •An rogha ionstraime

                  Is rialachán í an ionstraim atá beartaithe. Ní bhainfeadh bealaí eile (e.g. Teachtaireacht nó ionstraimí eile nach bhfuil ceangailteach ó thaobh dlí de) leibhéal riachtanach na deimhneachta dlíthiúla amach.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               Glactar leis an togra seo i gcomhthéacs bearta teagmhasacha arna gceapadh chun na rioscaí a bhaineann le tarraingt siar na Ríochta Aontaithe as an Aontas gan aon Chomhaontú um Tharraingt Siar ann a mhaolú.

               Rinne an Coimisiún Eorpach anailís ar na hiarmhairtí a thitfeadh amach in éagmais comhaontú den sórt sin. Tar éis cuireadh a thabhairt do na Ballstáit gníomhú, shocraigh sé ar deireadh go bhfuil gá leis an togra seo chun teidlíochtaí slándála sóisialta daoine lena mbaineann a chosaint i dtaobh fíricí nó imeachtaí a tharla agus tréimhsí a tugadh chun críche roimh dháta na tarraingthe siar.

               Phléigh an Coimisiún an gá le bearta teagmhasacha leis na Ballstáit agus na céimeanna ullmhachta earnála, dlíthiúla agus riaracháin sa chás sin. Chuige sin, reáchtáladh cruinnithe de Mheitheal na Comhairle um Airteagal 50 an 27 Samhain agus 12 Nollaig 2018, an 16 Eanáir 2019 agus eagraíodh seimineár tiomanta le saineolaithe teicniúla maidir le comhordú slándála sóisialta an 20 Nollaig 2018.

               4.IMPLEACHTAÍ BUISÉADACHA

                  Ní bheidh aon impleacht ag an togra ar bhuiséad an Aontais. Tá sé d’aidhm aige teidlíochtaí slándála sóisialta na ndaoine lena mbaineann a chosaint, lena náirítear an tioncam a fhaigheann siad ó theidlíochtaí slándála sóisialta agus airgeadas na mBallstát.

               5.EILIMINTÍ EILE

               •Pleananna cur chun feidhme agus socruithe faireacháin, meastóireachta agus tuairiscithe

                  Neamhbhainteach

               •Míniúchán mionsonraithe ar fhorálacha sonracha an togra

               Tá sé d’aidhm ag an togra a áirithiú go gcoimeádfaidh daoine a bhain leas, mar shaoránaigh an Aontais, as a gceart chun saorghluaiseachta roimh dháta na tarraingthe siar, go gcoimeádfaidh siad na teidlíochtaí slándála sóisialta atá acu agus a bhaineann le fíricí nó imeachtaí a tharla agus le tréimhsí arna gcur i gcrích roimh dháta na tarraingthe siar. Maidir le daoine ábhartha eile i staideanna lenar bhain an Ríocht Aontaithe roimh dháta na tarraingthe siar, a bheadh cumhdaithe faoi Rialachán (CE) Uimh. 883/2004 agus 987/2009 ina mhalairt de chás, ba cheart go gcoimeádfadh siad na teidlíochtaí sin freisin: daoine gan stát, dídeanaithe, mar aon le baill teaghlaigh agus marthanóirí na gcatagóirí uile roimhe sin.

               Soiléirítear in Airteagal 1 gurb ionann na sainmhínithe is infheidhme i leith an Rialacháin seo agus na cinn dá bhforáiltear in Airteagal 1 de Rialachán (CE) Uimh. 883/2004 agus in Airteagal 1 de Rialachán (CE) Uimh. 987/2009.

               Sainítear in Airteagal 2 raon feidhme pearsanta an Rialacháin atá beartaithe. Cumhdaítear leis: daoine (náisiúnaigh an Aontais nó na Ríochta Aontaithe, daoine gan stát agus dídeanaithe) atá nó a bhí faoi réir rialacha comhordaithe slándála sóisialta an Aontais agus atá nó a bhí i staideanna lenar bhain an Ríocht Aontaithe fad agus a bhí sí ina Ballstát den Aontas, a mbaill teaghlaigh agus marthanóirí san áireamh.

               Sainítear in Airteagal 3 raon feidhme ábhartha an Rialacháin atá beartaithe, ag sainiú go gcumhdófar ann craobhacha uile na slándála sóisialta de réir mar a liostaítear in Airteagal 3 de Rialachán (CE) Uimh. 883/2004.

               Foráiltear in Airteagal 4 maidir le cóir chomhionann i leith daoine atá cumhdaithe faoin Rialachán atá beartaithe.

               Leagtar amach in Airteagal 5 go leanfaidh na prionsabail maidir le hasamhlú agus comhiomlánú dá bhforáiltear i Rialachán (CE) Uimh. 883/2004 d’fheidhm a bheith acu san Aontas maidir le haon éileamh a bhaineann le fíricí agus imeachtaí a tharla agus tréimhsí a tugadh chun críche roimh dháta na tarraingthe siar.

               Leagtar amach in Airteagal 6 teacht i bhfeidhm agus cur i bhfeidhm an Rialacháin atá beartaithe.

               2019/0019 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               maidir le bearta teagmhasacha a bhunú sa réimse maidir le comhordú na slándála sóisialta tar éis tharraingt siar Ríocht Aontaithe na Breataine Móire agus Thuaisceart Éireann as an Aontas Eorpach

               (Téacs atá ábhartha maidir le LEE agus leis an Eilvéis)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 48 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Chuir Ríocht Aontaithe na Breataine Móire agus Thuaisceart Éireann (‘an Ríocht Aontaithe’) isteach fógra an 29 Márta 2017 go raibh sé de rún aici tarraingt siar as an Aontas Eorpach de bhun Airteagal 50 den Chonradh ar an Aontas Eorpach. Scoirfidh na Conarthaí d’fheidhm a bheith acu maidir leis an Ríocht Aontaithe ón dáta ar a dtagann comhaontú um tharraingt siar i bhfeidhm nó, dá éagmais sin, dhá bhliain tar éis an fhógra sin, eadhon ón 30 Márta 2019 amach, ach amháin má chinneann an Chomhairle Eorpach d’aon toil, i gcomhaontú leis an Ríocht Aontaithe, síneadh a chur leis an tréimhse sin.

               (2)Mura ndéanfar comhaontú um tharraingt siar nó má chuirtear síneadh leis an tréimhse dhá bhliain tar éis an fhógra ón Ríocht Aontaithe go bhfuil sé i gceist aici tarraingt siar as an Aontas an 30 Márta 2019, scoirfidh rialacha an Aontais maidir le comhordú slándála sóisialta dá bhforáiltear i Rialachán (CE) Uimh. 883/2004 maidir le comhordú na gcóras slándála sóisialta
                  4
                agus Rialachán (CE) Uimh. 987/2009 lena leagtar síos an nós imeachta le haghaidh Rialachán (CE) Uimh. 883/2004
                  5
                a chur chun feidhme, scoirfidh na rialacha sin d’fheidhm a bheith acu freisin maidir leis an Ríocht Aontaithe agus sa Ríocht Aontaithe.

               (3)Mar thoradh air sin, maidir le daoine a bhain leas dlisteanach mar shaoránaigh an Aontais as an gceart chun saorghluaiseachta a chumhdaítear in Airteagal 45 agus Airteagal 49 den Chonradh roimh dháta tharraingt siar na Ríochta Aontaithe as an Aontas, ní féidir leo brath a thuilleadh ar na rialacha sin maidir lena dteidlíochtaí slándála sóisialta bunaithe ar na fíricí ná ar na himeachtaí a tharla, ar na tréimhsí árachais, tréimhsí fostaíochta nó féinfhostaíochta ná na tréimsí cónaithe a tugadh chun críche roimh dháta na tarraingthe siar agus lena raibh an Ríocht Aontaithe bainteach. Imreofar an tionchar céanna ar dhaoine gan stát, agus ar dhídeanaithe, atá nó a bhí faoi réir ag reachtaíocht Ballstáit amháin nó níos mó agus atá i staideanna lena mbaineann nó lenar bhain an Ríocht Aontaithe, agus mar an gcéanna ar bhaill teaghlaigh agus ar mharthanóirí na ndaoine sna catagóirí sin go léír.

               (4)D’fhonn teidlíochtaí slándála sóisialta na ndaoine sin lena mbaineann a chosaint, ba cheart go leanfadh na Ballstáit ar aghaidh le cur chun feidhme phrionsabail um chóir chomhionann, asamhlaithe agus comhiomlánaithe an Aontais faoi mar atá leagtha síos le Rialachán (CE) Uimh. 883/2004 agus Rialachán (CE) Uimh. 987/2009 anuas ar rialacha na Rialachán sin atá riachtanach chun éifeacht a thabhairt do na prionsabail, i dtaobh daoine arna gcumhdach, fíricí nó imeachtaí a tharla agus tréimhsí a tugadh chun críche roimh tharraingt siar na Ríochta Aontaithe as an Aontas.

               (5)Chun feidhmiú aontaobhach aonfhoirmeach i dtaobh na bprionsabal um chóir chomhionann, asamhlú agus chomhiomlánú a bhaint amach is gá an Rialachán teagmhasach seo a thabhairt isteach.

               (6)Ba cheart feidhm a bheith ag an Rialachán seo ón lá tar éis an lae a scoirfidh na Conarthaí d’fheidhm a bheith acu maidir leis an Ríocht Aontaithe agus sa Ríocht Aontaithe mura mbeidh comhaontú um tharraingt siar leis an Ríocht Aontaithe tagtha i bhfeidhm faoin dáta sin.

               TAR ÉIS AN RIALACHÁN SEO A GHLACADH:

               Airteagal 1

               Sainmhínithe

               Chun críocha an Rialacháin seo, beidh feidhm ag na sainmhínithe dá bhforáiltear in Airteagal 1 de Rialachán (CE) Uimh. 883/2004 agus in Airteagal 1 de Rialachán (CE) Uimh. 987/2009 ón gComhairle.

               Airteagal 2

               Daoine atá cumhdaithe

               Beidh feidhm ag an Teideal seo maidir leis na daoine a leanas:

               (a) náisiúnaigh de Bhallstát, daoine gan stát agus dídeanaithe, atá nó a bhí faoi réir faoi réir reachtaíocht Ballstáit amháin nó níos mó agus atá nó a bhí i staid a bhaineann nó a bhain le Ríocht Aontaithe na Breataine Móire agus Thuaisceart Éireann (an ‘Ríocht Aontaithe’) roimh an 30 Márta 2019, baill a dteaghlach agus marthanóirí san áireamh;

               b) náisiúnaigh na Ríochta Aontaithe atá nó a bhí faoi réir faoi réir reachtaíocht Ballstáit amháin nó níos mó roimh an 30 Márta 2019, baill a dteaghlach agus marthanóirí san áireamh.

               Airteagal 3

               Ábhair a chumhdaítear

               Bainfidh an Rialachán seo le craobhacha uile na slándála sóisialta dá bhforáiltear in Airteagal 3 de Rialachán (CE) Uimh. 883/2004.

               Airteagal 4

               Cóir Chomhionann

               Beidh feidhm ag an bprionsabal um chóir chomhionann faoi mar a leagtar síos in Airteagal 4 de Rialachán (CE) Uimh. 883/2004 i dtaobh na ndaoine dá dtagraítear in Airteagal 2 den Rialachán seo, maidir leis na fíricí nó na himeachtaí a fíoraíodh sa Ríocht Aontaithe roimh an 30 Márta 2019.

               Airteagal 5

               Asamhlú agus comhiomlánú

               1. Beidh feidhm ag prionsabal na hasmhlaithe faoi mar a leagtar síos in Airteagal 5 de Rialachán (CE) Uimh. 883/2004 maidir le tairbhí nó ioncam a fuarthas agus na fíricí nó na himeachtaí a fíoraíodh sa Ríocht Aontaithe roimh an 30 Márta 2019.

               2. Beidh feidhm ag prionsabal an chomhiomlánaithe faoi mar a leagtar síos in Airteagal 6 de Rialachán (CE) Uimh. 883/2004 maidir le tréimhsí árachais, fostaíochta, féinfhostaíochta nó cónaithe sa Ríocht Aontaithe roimh an 30 Márta 2019.

               3. Beidh feidhm ag aon fhoráil eile de Rialachán (CE) Uimh. 883/2004 agus de Rialachán (CE) Uimh. 987/2009 is gá éifeacht a thabhairt do na prionsabail a leagtar síos faoi mhír 1 agus faoi mhír 2 den Airteagal seo a chur i bhfeidhm.

               Airteagal 6

               Teacht i bhfeidhm

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón lá tar éis an lae a scoirfidh na Conarthaí d’fheidhm a bheith acu maidir leis an Ríocht Aontaithe agus sa Ríocht Aontaithe de bhun Airteagal 50(3) den Chonradh ar an Aontas Eorpach.

               Mar sin féin, ní bheidh feidhm ag an Rialachán seo, má tá comhaontú um tharraingt siar, arna thabhairt i gcrích leis an Ríocht Aontaithe i gcomhréir le hAirteagal 50(2) den Chonradh ar an Aontas Eorpach, tagtha i bhfeidhm faoin dáta sin.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf

                     (2)

                        Teachtaireacht ón gCoimisiún chuig Parlaimint na hEorpa, chuig an gComhairle Eorpach, chuig an gComhairle, chuig an mBanc Ceannais Eorpach, chuig Coiste Eacnamaíoch agus Sóisialta na hEorpa, chuig Coiste na Réigiún agus chuig an mBanc Eorpach Infheistíochta ag ullmhú do tharraingt siar na Ríochta Aontaithe as an Aontas Eorpach an 30 Márta 2019: Plean Gníomhaíochta Teagmhasach (COM/2018/880 final).

                     (3)

                        Breithneoidh an Coimisiún ag céim níos déanaí go ndéanfar na prionsabail atá leagtha amach sa togra seo a shíneadh chuig náisiúnaigh tríú tíre atá ina gcónaí go dleathach i mBallstát atá cumhdaithe, de bhun Rialachán (AE) Uimh. 1231/2010 ó Pharlaimint na hEorpa agus ón gComhairle an 24 Samhain 2010, i reachtaíocht an Aontais maidir le córais slándála sóisialta a chomhordú.

                     (4)

                        Rialachán (CE) Uimh. 883/2004 ó Pharlaimint na hEorpa agus ón gComhairle an 29 Aibreán 2004 maidir le comhordú na gcóras slándála sóisialta (IO L 166, 30.4.2004, lch. 1).

                     (5)

                        Rialachán (CE) Uimh. 987/2009 ó Pharlaimint na hEorpa agus ón gComhairle an 16 Meán Fómhair 2009 lena leagtar síos an nós imeachta chun Rialachán (CE) Uimh. 883/2004 maidir le comhordú na gcóras slándála sóisialta a chur chun feidhme (IO L 284, 30.10.2009, lch. 1).


               AN COIMISIÚN EORPACH
            An Bhruiséil,30.1.2019
            COM(2019) 65 final
            2019/0030(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leagtar síos forálacha ionas go bhféadfar leanúint ar aghaidh leis le gníomhaíochta soghluaisteachta foghlama atá ar siúl faoi chlár Erasmus+ i gcomhthéacs tharraingt siar Ríocht Aontaithe na Breataine Móire agus Thuaisceart Éireann (“an Ríocht Aontaithe”) ón Aontas Eorpach

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Chuir Ríocht Aontaithe na Breataine Móire agus Thuaisceart Éireann ("An Ríocht Aontaithe") fógra isteach an 29 Márta 2017 á rá go raibh rún aici tarraingt siar ón Aontas de bhun Airteagal 50 den Chonradh ar an Aontas Eorpach. Fágann sin, mura ndaingneofar an Comhaontú um Tharraingt Siar, go scoirfidh dlí príomhúil agus dlí tánaisteach an Aontais d'fheidhm a bheith acu maidir leis an Ríocht Aontaithe ón 30 Márta 2019 ("dáta an tarraingt siar"). As sin amach, beidh an Ríocht Aontaithe ina tríú tír.

               D'iarr an Chomhairle Eorpach arís (Airteagal 50), an 13 Nollaig 2018, go gcuirfí dlús leis an obair ullmhachta ar gach leibhéal i dtaca le hiarmhairtí tharraingt siar na Ríochta Aontaithe agus go gcuirfí na torthaí uile is féidir a bheith ar an tarraingt siar sin san áireamh. Tá an gníomh sin mar chuid de phacáiste beart atá á ghlacadh ag an gCoimisiún mar fhreagairt ar an nglao sin.

               Tionscnamh suaitheanta de chuid an Aontais Eorpaigh is ea an clár Erasmus+ agus is dócha go bhfuil sé ar cheann de na cláir is rathúla de chuid an Aontais Eorpaigh. Ó cuireadh tús leis an gclár sin breis agus 30 bliain ó shin, tugadh deis do bhreis agus 9 milliún Eorpach óg taithí foghlama a fháil tríd an tsoghluaisteacht ar an gcoigríoch. Tháinig glúin daoine nua chun cinn a bhuí leis sin a thugann le taispeáint go bhfuil dlúthbhaint acu leis an Eoraip. Tá glúin daoine neamhchlaonta, muiníneacha agus cumhachtaithe ag teacht chun cinn, glúin a bhfuil luachanna coiteanna na hEorpa acu uile agus atá ag cur le bonn eolais agus athléimneacht gheilleagar agus shochaí na Eorpa a chothú.

               Le Erasmus+ tacaítear le gníomhaíochtaí i réimse an oideachais agus na hoiliúna, na hóige agus an spóirt. Tá sé ina chuidiú ag tíortha na Eorpa a gcórais oideachais agus oiliúna a nuachóiriú agus a fheabhsú mar aon lena mbeartais óige agus spóirt, rud a threisíonn an ról atá acu mar spreagadh don fhás, don fhostaíocht, don iomaíochas agus don comhtháthú sóisialta. Tugtar deis do bheagnach 800 000 duine in aghaidh na bliana leas a bhaint as an bhfoghlaim nó as an oiliúint ar an gcoigríoch. Is féidir go maireann gníomhaíochtaí soghluaisteachta suas le 12 mhí.

               Is príomhionstraim é an clár féachaint le Limistéar Eorpach Oideachais a chinntiú faoi 2025, ina bhfaigheadh daoine óga scoth an oideachais agus na hoiliúna agus nach gcuirfí isteach ar an bhfoghlaim, ar an staidéar agus ar thaighde a dhéanamh de dheasca teorainneacha agus inar ghnách an rud é seal a chaitheamh i mbun staidéir, foghlama nó oibre i mBallstát eile. Sa Limistéar Eorpach Oideachais, tá tuiscint mhaith ag daoine ar a bhféiniúlacht mar Eorpaigh, ar oidhreacht agus ar éagsúlacht chultúrtha na hEorpa.

               Tráth tharraingt siar Ríocht Aontaithe na Breataine Móire agus Thuaisceart Éireann ón Aontas Eorpach, beidh nach mór 14,000 foghlaimeoir ó na 27 mBallstát (mic léinn agus oiliúnaithe san ardoideachas agus sa ghairmoideachas agus san oiliúint, foghlaimeoirí óga agus foireann oideachasúil) sa Ríocht Aontaithe, agus timpeall 7,000 foghlaimeoir de chuid na Ríochta Aontaithe sna 27 mBallstát.

               Mura ndaingneofaí an Comhaontú um Tharraingt Siar, d'fhágfadh sin go mbeadh ar lucht na 27 mBallstát agus na Ríocht Aontaithe atá rannpháirteach in Erasmus+ faoi láthair éirí as a ngníomhaíochtaí soghluaisteachta foghlama. Chaillfeadh roinnt mic léinn a gcreidmheasanna acadúla agus d'fhéadfadh sé go gcuirfí iallach orthu tabhairt faoin seimeastar acadúil nó faoin mbliain acadúil arís. Bheadh tionchar anmhór aige sin ar na mic léinn féin agus ar na hinstitiúidí a gcuirtear chucu iad nó a óstálann iad.

               Is é is aidhm don togra seo bearta teagmhais a chur i bhfeidhm ionas nach gcuirfear isteach ar na gníomhaíochtaí soghluaisteachta foghlama de chuid Erasmus+ a mbeadh baint ag an Ríocht Aontaithe leo tráth tharraingt siar na Ríochta Aontaithe ón Aontas Eorpach. Cuirfear na bearta sin i bhfeidhm maidir leis na gníomhaíochtaí soghluaisteachta foghlama atá ar bun faoi Erasmus+ faoi láthair a gcuirfear tús leo roimh an dáta a scoirfidh na Conarthaí d'fheidhm a bheith acu maidir leis an Ríocht Aontaithe agus sa Ríocht Aontaithe.

               •Comhsheasmhacht le forálacha beartais atá sa réimse beartais cheana

                  Is é is aidhm don togra seo leanúint de na cláir atá ann faoi láthair.

               •Comhsheasmhacht le beartais eile de chuid an Aontais

                  Tá an togra seo comhsheasmhach ina iomláine le sainordú na Comhairle le haghaidh na caibidlíochta leis an Ríochta Aontaithe maidir leis an tarraingt siar ón Aontas.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Airteagal 165 agus Airteagal 166 CFAE

                  •
                        Coimhdeacht (maidir le hinniúlacht neamheisiach)

                  Is é is aidhm don ghníomh atá beartaithe a áirithiú go leanfar den chlár Erasmus+ a áirithiú go páirteach, rud a rialaítear le Rialachán (AE) Uimh. 1288/2013 agus a leasaítear le Rialachán (AE) Uimh. 2018/1475. Rinneadh scrúdú ar chomhlíonadh phrionsabal coimhdeachta an chláir seo tráth a ghlactha.

               •Comhréireacht

               Meastar gur togra comhréireach é mar déantar foráil ann maidir leis an athrú dlí riachtanach agus san am céanna ní théann sé thar a bhfuil riachtanach chun go leanfar go hordúil de na gníomhaíochtaí soghluaisteachta atá ar bun, ar gníomhaíochtaí iad a deonaíodh cheana faoi chuimsiú an chláir Erasmus+.

               •An rogha ionstraime

                  Ós rud é go gcuireann an gníomh seo le Rialachán (AE) Uimh. 1288/2013, is é an taon fhoirm leordhóthanach amháin atá ann rialachán a mholadh.

                  Ós rud é nach mbeidh feidhm ag an Rialachán seo - a thiocfaidh i bhfeidhm an lá tar éis lá a fhoilsithe in Iris Oifigiúil an Aontais Eorpaigh - ach amháin más rud é nach mbeidh comhaontú um tharraingt siar arna thabhairt i gcrích leis an Ríocht Aontaithe i gcomhair le hAirteagal 50(2) den Chonradh ar an Aontas Eorpach tugtha i gcrích faoin dáta a scoirfidh feidhm de bheith ag na Conarthaí maidir leis an Ríocht Aontaithe agus sa Ríocht Aontaithe, tá an gníomh beartaithe ad hoc níos iomchuí ná Rialachán i bhfoirm gníomh leasaitheach.

               3.TORTHAÍ Ó MHEASTÓIREACHTAÍ EX-POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Comhairliúcháin leis na páirtithe leasmhara

                  Mar gheall ar a phráinní a bhí sé an togra a ullmhú, ionas go bhféadfaí na comhreachtóirí é a ghlacadh in am, ní rabhthas in ann comhairliúchán leis na páirtithe leasmhara a dhéanamh.

               •Measúnú tionchair

                  Mar gheall ar chineál an bhirt bheartaithe, ní dhearnadh aon mheasúnú tionchair, i gcomhréir leis na Treoirlínte maidir le Rialáil níos Fearr. Níl aon rogha bheartais ar fáil atá éagsúil ó thaobh ábhair de. Is é an beart atá beartaithe an taon rogha bheartais amháin atá inmharthana chun a áirithiú go leanfar go hordúil de na gníomhaíochtaí soghluaisteachta foghlama a bhfuil baint acu leis an Ríocht Aontaithe faoi chuimsiú an chláir Erasmus+, tar éis tharraingt siar na Ríochta Aontaithe ón Aontas.

               4.IMPLEACHTAÍ BUISÉADACHA

               Is é is aidhm don togra seo, mura ndaingneofar an Comhaontú um Tharraingt Siar, a áirithiú go leanfar de na gníomhaíochtaí soghluaisteachta foghlama atá ar bun faoi Erasmus+, gan na méideanna a leithdháiltear ar na gníomhaíochtaí ná maoiniú na ngníomhaíochtaí sin a mhodhnú.

               2019/0030 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leagtar síos forálacha ionas go bhféadfar leanúint ar aghaidh leis le gníomhaíochta soghluaisteachta foghlama atá ar siúl faoi chlár Erasmus+ i gcomhthéacs tharraingt siar Ríocht Aontaithe na Breataine Móire agus Thuaisceart Éireann (“an Ríocht Aontaithe”) ón Aontas Eorpach

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 165(4) agus Airteagal 166(4) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  1
               ,

               Ag féachaint don tuairim ó Choiste na Réigiún
                  2
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an mhéid seo a leanas:

               (1)An 29 Márta 2017, chuir an Ríocht Aontaithe isteach fógra á rá go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. Is ón dáta a thiocfaidh comhaontú um tharraingt siar i bhfeidhm a scoirfidh feidhm na gConarthaí maidir leis an Ríocht Aontaithe, nó ina éagmais sin, dhá bhliain tar éis an fhógra sin i.e. ón 30 Márta 2019, ach amháin má chinneann an Chomhairle Eorpach d'aon toil, i gcomhaontú leis an Ríocht Aontaithe, fad a chur leis an tréimhse.

               (2)Is i rith thréimhse chlár Erasmus+ 2014-2020 atá an tarraingt siar ag tarlú, clár a bhfuil an Ríocht Aontaithe páirteach ann.

               (3)Is é Rialachán (AE) Uimh. 1288/2013 ó Pharlaimint na hEorpa agus ón gComhairle
                  3
                a rialaíonn clár Erasmus+. Ba cheart don Rialachán seo rialacha a leagan síos ionas gur féidir cloí leis na gealltanais dhlíthiúla a ndeachthas i bpáirt iontu cheana maidir le gníomhaíochtaí soghluaisteachta foghlama a bhfuil lámh ag an Ríocht Aontaithe iontu agus iad ar siúl cheana, i dtaca lena tarraingt siar ón Aontas i gcomhréir le Rialachán (AE) Uimh. 1288/2013.

               (4)Ón dáta a thiocfaidh deireadh le feidhm na gConarthaí, ní cuid de ‘chuid an Aontais de limistéar an chláir’ a bheidh sa Ríocht Aontaithe feasta laistigh de bhrí Airteagal 24(1) de Rialachán (AE) Uimh.  1288/2013. Ionas nach gcaithfeadh rannpháirtithe reatha Erasmus+ éirí as na gníomhaíochtaí soghluaisteachta foghlama atá idir lámha acu, ba cheart na rialacha incháilitheachta a ghabhann le gníomhaíochtaí soghluaisteachta foghlama faoi Erasmus+ a oiriúnú.

               (5)Ionas gur féidir leanúint den mhaoiniú a dhéantar ó chiste an Aontais ar ghníomhaíochtaí soghluaisteachta foghlama atá ar siúl, ba cheart don Choimisiún agus don Ríocht Aontaithe teacht ar chomhaontú lena gceadófaí rialuithe agus iniúchtaí a dhéanamh ar na gníomhaíochtaí faoi seach. Murar féidir na rialuithe agus na hiniúchtaí riachtanacha a chur i gcrích, is é ba cheart a mheas gur easnamh tromchúiseach seo sa chóras bainistíochta agus rialuithe.

               (6)Ba cheart go dtiocfadh an Rialachán i bhfeidhm le teann práinne, agus ba cheart dó a bheith i bhfeidhm ón dáta tar éis deireadh feidhme do na Conarthaí ar an Ríocht Aontaithe agus laistigh den Ríocht Aontaithe mura dtagann comhaontú um tharraingt siar i bhfeidhm faoin dáta sin.

               TAR ÉIS AN RIALACHÁN SEO A GHLACADH:

               Airteagal 1
               An tábhar agus raon an ábhair

               Sa Rialachán seo, leagtar síos forálacha chun leanúint ar aghaidh le gníomhaíochtaí soghluaisteachta foghlama dá dtagraítear in Airteagail 7 agus 13 de Rialachán (AE) Uimh. 1288/2013 a bheidh tosaithe ar a dheireanaí ar an dáta a thagann deireadh le feidhm na gConarthaí ar an Ríocht Aontaithe agus laistigh den Ríocht Aontaithe.

               Airteagal 2
               Incháilitheacht

               1.Gníomhaíochtaí dá dtagraítear in Airteagal 1 a bhíonn ag tarlú sa Ríocht Aontaithe nó a bhfuil lámh iontu ag eintitis nó ag rannpháirtithe ón Ríocht Aontaithe, is gníomhaíochtaí iad a mairfidh a gcuid incháilitheachta.

               2.Chun críche chur i bhfeidhm aon fhoráil eile atá i Rialachán (AE) Uimh. 1288/2013 agus na ngníomhartha lena gcuirtear an Rialachán is gá chun feidhme chun éifeacht thabhairt do mhír 1, is mar Bhallstát a chaithfear leis an Ríocht Aontaithe, faoi réir fhorálacha an Rialacháin seo.

               Cé ea áfach, ní bheidh ionadaithe de chuid na Ríochta Aontaithe páirteach sa choiste dá dtagraítear in Airteagal 36 de Rialachán (AE) Uimh. 1288/2013.

               Airteagal 3
               Rialuithe agus iniúchtaí

               Is idir údaráis an Choimisiúin agus údaráis na Ríochta Aontaithe a chomhaontófar cur i bhfeidhm na rialacha a ghabhann le rialuithe agus iniúchtaí na ngníomhaireachta soghluaisteachta foghlama dá dtagraítear in Airteagal 1. Is í tréimhse iomlán na ngníomhaireachtaí soghluaisteachta foghlama a chumhdófar sna rialuithe agus sna hiniúchtaí mar aon leis an iarobair ghaolmhar.

               Murar féidir na rialuithe agus na hiniúchtaí riachtanacha ar an gclár a chur i gcrích sa Ríocht Aontaithe, is easnamh tromchúiseach a bheidh anseo i gcomhlíonadh na bpríomhoibleagáidí i leith chur chun feidhme na ngealltanas dlíthiúil idir an Coimisiún agus áisíneacht náisiúnta na Ríochta Aontaithe.

               Airteagal 4
               Teacht i bhfeidhm agus cur i bhfeidhm

               Is ar an lá tar éis a fhoilsithe in Iris Oifigiúil an Aontais Eorpaigh a thiocfaidh an Rialachán seo i bhfeidhm.

               Beidh sé i bhfeidhm ón dáta i ndiaidh an dáta ar a dtiocfaidh deireadh le feidhm na gConarthaí ar an Ríocht Aontaithe agus laistigh den Ríocht Aontaithe de bhun Airteagal 50(3) den Chonradh ar an Aontas Eorpach.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

               RÁITEAS AIRGEADAIS REACHTACH

               1.LEAGAN AMACH AN TOGRA/TIONSCNAIMH

               1.1.Teideal an togra/tionscnaimh

               1.2.Réimsí beartais lena mbaineann

                  Togra le haghaidh Rialachán ó Pharlaimint na hEorpa agus ón gComhairle lena leagtar síos forálacha ionas go bhféadfar leanúint ar aghaidh leis na gníomhaíochta soghluaisteachta foghlama atá ar siúl faoi chlár Erasmus+ i gcomhthéacs tharraing siar Ríocht Aontaithe na Breataine Móire agus Thuaisceart Éireann (“an Ríocht Aontaithe”) ón Aontas Eorpach.

               1.3.Forais an togra/tionscnaimh

               1.3.1.Na ceanglais is gá a chomhlíonadh sa ghearrthéarma nó san fhadtéarma, lena náirítear amlíne mhionsonraithe maidir le cur chun feidhme céimneach an tionscnaimh

                  Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.

                  Beidh sé i bhfeidhm ón dáta i ndiaidh an dáta ar a dtiocfaidh deireadh le feidhm na gConarthaí ar an Ríocht Aontaithe agus laistigh den Ríocht Aontaithe de bhun Airteagal 50(3) den Chonradh ar an Aontas Eorpach.

                  Ní bheidh feidhm ag an Rialachán seo más amhlaidh go bhfuil comhaontú um tharraingt siar arna thabhairt i gcríoch leis an Ríocht Aontaithe i gcomhréir le hAirteagal 50(2) tagtha i bhfeidhm faoin dáta sin.

               1.3.2.Breisluach a bhaineann le rannpháirteachas AE (d’fhéadfadh an breisluach a bheith ann mar thoradh ar fhachtóirí éagsúla, e.g. deimhneacht dhlíthiúil, breis éifeachtachta, comhlántachtaí, nó gnóthachain de thoradh comhordú). Chun críocha an phointe seo, is é a chiallaíonn “breisluach a bhaineann le rannpháirteachas AE” an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.

                  N/A

               1.3.3.Ceachtanna a foghlaimíodh ó thaithí eile den sórt sin san am a chuaigh thart

                  N/A

               1.3.4.Comhoiriúnacht don Chreat Airgeadais Ilbhliantúil agus sineirgíochtaí a d’fhéadfadh a bheith ann le hionstraimí iomchuí eile

                  Tá an Rialachán seo comhoiriúnach leis an gCreat Airgeadais Ilbhliantúil. Ní bheidh tionchar airgeadais ar bith aige.

               1.3.5.Measúnú ar na roghanna éagsúla maoinithe atá ar fáil, lena náirítear na féidearthachtaí athshannadh a dhéanamh

                  Ní bheidh tionchar airgeadais ar bith ag an Rialachán seo. Is trí bhuiséad ginearálta an Aontais a dhéanfar ranníocaíocht an Aontais leis na cláir a mhaoiniú.

               1.4.Fad an togra/tionscnaimh agus an tionchar airgeadais a mheastar a bheidh aige

               –Ní bheidh tionchar airgeadais ar bith ag X.

               1.5.Modhanna bainistíochta atá beartaithe
                  4

                Bainistíocht dhíreach a dhéanann an Coimisiún

               ––  ina ranna, lena náirítear an chuid sin den fhoireann atá i dtoscaireachtaí an Aontais;

               ––  trí na gníomhaireachtaí feidhmiúcháin.

                Bainistíocht atá comhroinnte leis na Ballstáit

                Bainistíocht indíreach trí chúraimí cur chun feidhme a chur orthu seo a leanas:

               – Tríú tíortha nó na comhlachtaí atá ainmnithe acu;

               – eagraíochtaí idirnáisiúnta agus a ngníomhaireachtaí (tabhair sonraí);

               – BEI agus an Ciste Eorpach Infheistíochta;

               – na comhlachtaí dá dtagraítear in Airteagal 70 agus in Airteagal 71 den Rialachán Airgeadais;

               – comhlachtaí dlí phoiblí;

               – comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go gcuireann siad ráthaíochtaí leordhóthanacha airgeadais ar fáil;

               – comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais;

               – daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha.

               –I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil.

               Nótaí:

                  N/A

               2.BEARTA BAINISTÍOCHTA

               2.1.Rialacha faireacháin agus tuairiscithe

               Sonraigh minicíocht na mbeart agus na coinníollacha atá leo

                  N/A

               2.2.Córas bainistíochta agus rialaithe

               2.2.1.An bonn cirt atá leis na modhanna bainistíochta, le sásraí cur chun feidhme an mhaoinithe, leis na coinníollacha íocaíochta agus leis an straitéis rialaithe atá beartaithe

                  N/A

               2.2.2.Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú

                  N/A

               2.2.3.Meastachán ar chostéifeachtúlacht na rialuithe agus an bonn cirt atá leis sin (cóimheas “costais rialaithe ÷ luach na gcistí gaolmhara arna mbainistiú”) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)

                  N/A

               2.3.Bearta chun calaois agus neamhrialtachtaí a chosc

                  N/A

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH

               3.1.Ceannteidil an chreata airgeadais ilbhliantúil agus na línte buiséid ar a nimreofar tionchar

               ·Línte buiséid atá ann cheana

               In ord cheannteidil agus línte buiséid an chreata airgeadais ilbhliantúil.

                        Ceannteideal an chreata airgeadais ilbhliantúil

                        Líne buiséid

                        Saghas
                        caiteachais

                        Ranníocaíocht

                        Uimhir

                        LD/LN
                           5
                        .

                        ó thíortha de chuid CSTE
                           6

                        ó thíortha is iarrthóirí
                           7

                        ó thríú tíortha

                        de réir bhrí Airteagal 21(2)(b) den Rialachán Airgeadais

                        LD

                        Líon

                        Líon

                        Líon

                        Líon

               3.2.An tionchar airgeadais a mheastar a bheidh ag an togra ar leithreasuithe

               3.2.1.Achoimre ar an tionchar a mheastar a bheidh aige ar leithreasuithe faoi chomhair oibríochtaí

               –◻
                     Ní bheidh tionchar airgeadais ar bith ag an Rialachán seo.

               –◻ Éilíonn an togra/tionscnamh go núsáidfear leithreasuithe faoi chomhair oibríochtaí mar a mhínítear thíos:

                        2019

                        2020

                        2021

                        2022

                        2023

                        Blianta dá éis sin

                        IOMLÁN

                         Leithreasuithe faoi chomhair oibríochtaí a chur ar ceal

                        Gealltanais

                        (1a)

                        Íocaíochtaí

                        (2 a)

                        IOMLÁN leithreasuithe

                        Gealltanais

                        =1a+1b +3

                        Íocaíochtaí

                        =2a+2b

                        +3

                         IOMLÁN leithreasuithe faoi chomhair oibríochtaí

                        Gealltanais

                        (4)

                        Íocaíochtaí

                        (5)

                         IOMLÁN leithreasuithe de chineál riaracháin arna maoiniú as imchlúdach na gclár sonrach

                        (6)

                        IOMLÁN leithreasuithe faoi CHEANNTEIDEAL 13

                        den chreat airgeadais ilbhliantúil

                        Gealltanais

                        =4+ 6

                        Íocaíochtaí

                        =5+ 6

                Má tá tionchar ag an togra/tionscnamh ar níos mó ná ceannteideal oibríochta amháin, líon isteach an chuid thuas arís i gcás gach ceann de na ceannteidil sin:

                         IOMLÁN leithreasuithe faoi chomhair oibríochtaí (gach

                        Gealltanais

                        (4)

                        ceannteideal oibríochta)

                        Íocaíochtaí

                        (5)

                         IOMLÁN leithreasuithe de chineál riaracháin arna maoiniú as imchlúdach na gclár sonrach (gach ceannteideal oibríochta)

                         (6)

                        IOMLÁN leithreasuithe faoi THEIDIL 1 go 4

                        den chreat airgeadais ilbhliantúil

                        (Méid tagartha)

                        Gealltanais

                        =4+ 6

                        Íocaíochtaí

                        =5+ 6

                        Ceannteideal an chreata airgeadais ilbhliantúil

                        5

                        "Caiteachas riaracháin"

               Chun an chuid seo a líonadh isteach, ba cheart leas a bhaint as na “sonraí buiséid de chineál riaracháin” a iontráladh ar dtús san

                  Iarscríbhinn a ghabhann leis an ráiteas airgeadais seo

                (Iarscríbhinn V a ghabhann leis na rialacha inmheánacha) agus a uaslódáladh ar an gcóras DECIDE chun críocha comhairliúcháin idirsheirbhíse.

               EUR milliúin (go dtí an tríú deachúil)

                        Bliain N

                        Bliain N+1

                        Bliain N+2

                        Bliain N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        IOMLÁN

                        ArdStiúrthóireacht: <…….>

                         Acmhainní daonna

                         Caiteachas riaracháin eile

                        IOMLÁN ArdStiúrthóireacht <…….>

                        Leithreasuithe

                        IOMLÁN leithreasuithe faoi CHEANNTEIDEAL 5

                        den chreat airgeadais ilbhliantúil

                        (Iomlán gealltanas =

                        Iomlán íocaíochtaí)

               EUR milliúin (go dtí an tríú deachúil)

                        Bliain N
                           8

                        Bliain N+1

                        Bliain N+2

                        Bliain N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        IOMLÁN

                        IOMLÁN leithreasuithe faoi THEIDIL 1 go 5

                        den chreat airgeadais ilbhliantúil

                        Gealltanais

                        Íocaíochtaí

               3.2.2.An taschur a mheastar a mhaoineofar le leithreasuithe faoi chomhair oibríochtaí

               Leithreasuithe faoi chomhair gealltanas in EUR milliúin (go dtí an tríú deachúil)

                        Sonraigh cuspóirí agus aschuir

                        

                        Bliain N

                        Bliain N+1

                        Bliain N+2

                        Bliain N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        IOMLÁN

                        ASCHUIR

                        Saghas
                           9

                        Meánchostas

                        Uimh.

                        costas

                        Uimh.

                        costas

                        Uimh.

                        costas

                        Uimh.

                        costas

                        Uimh.

                        costas

                        Uimh.

                        costas

                        Uimh.

                        Costas

                        Líon iomlán

                        Costas iomlán

                        CUSPÓIR SONRACH Uimh. 1
                           10
                        ...

                        - Aschur

                        - Aschur

                        - Aschur

                        Fo-iomlán do chuspóir sonrach Uimh. 1

                        CUSPÓIR SONRACH Uimh. 2...

                        - Aschur

                        Fo-iomlán do chuspóir sonrach Uimh. 2

                        IOMLÁN

               3.2.3.Achoimre ar an tionchar a mheastar a bheidh aige ar leithreasuithe de chineál riaracháin

               – Ní éilíonn an togra/tionscnamh go núsáidfear leithreasuithe de chineál riaracháin

               – Éilíonn an togra/tionscnamh go núsáidfear leithreasuithe de chineál riaracháin mar a mhínítear thíos:

               EUR milliúin (go dtí an tríú deachúil)

                        Bliain

                        N
                           11

                        Bliain N+1

                        Bliain N+2

                        Bliain N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        IOMLÁN

                        CEANNTEIDEAL 5

                        den chreat airgeadais ilbhliantúil

                        Acmhainní daonna

                        Caiteachas riaracháin eile

                        Fo-iomlán CHEANNTEIDEAL 5 den chreat airgeadais ilbhliantúil

                        Lasmuigh de CHEANNTEIDEAL 5
                           12
                         den chreat ilbhliantúil

                        airgeadais

                        Acmhainní daonna

                        Caiteachas eile  de chineál riaracháin

                        Fo-iomlán  lasmuigh de CHEANNTEIDEAL 5 den chreat airgeadais ilbhliantúil

                        IOMLÁN

               Na leithreasuithe is gá le haghaidh acmhainní daonna agus caiteachas eile de chineál riaracháin, cumhdófar iad leis na leithreasuithe sin san ArdStiúrthóireacht atá sannta cheana do bhainistíocht an bhirt agus/nó atá athshannta laistigh den ArdStiúrthóireacht, mar aon le haon leithdháileadh breise a d'fhéadfaí a thabhairt don ArdStiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               3.2.3.1. Na hacmhainní daonna a mheastar a bheidh riachtanach

               – Ní éilíonn an togra/tionscnamh go núsáidfear acmhainní daonna.

               – Éilíonn an togra/tionscnamh go núsáidfear acmhainní daonna mar a mhínítear thíos:

               Sloinnfear an meastachán in aonaid de choibhéis lánaimseartha

                        Bliain N

                        Bliain N+1

                        Bliain N+2

                        Bliain N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                         Poist an Phlean Bhunaíochta (oifigigh agus baill foirne shealadacha)

                        XX 01 01 01 (Ceanncheathrú agus Oifigí Ionadaíocht an Choimisiúin)

                        XX 01 01 02 (Toscaireachtaí)

                        XX 01 05 01/11/21 (Taighde indíreach)

                        10 01 05 01/11 (Taighde díreach)

                         Baill foirne sheachtracha (in aonad de Choibhéis Lánaimseartha : FTE)
                           13

                        XX 01 02 01 (AC, END, INT ón “imchlúdach iomlánaíoch”)

                        XX 01 02 02 (AC, AL, END, INT agus JPD sna toscaireachtaí)

                        XX 01 04 bb
                           14

                        - sa cheanncheathrú

                        - i dtoscaireachtaí

                        XX 01 05 02/12/22 (CA, SNE, INT – Taighde indíreach)

                        10 01 05 02/12 (CA, INT, SNE – Taighde díreach)

                        Línte buiséid eile (sonraigh)

                        IOMLÁN

               Is é XX an réimse beartais nó an teideal buiséid lena mbaineann.

               Soláthrófar na hacmhainní daonna is gá le baill foirne ón ArdStiúrthóireacht a bhfuil bainistíocht an bhirt faoina gcúram cheana agus/nó ar athshannadh a gcúraimí laistigh den ArdStiúrthóireacht, mar aon le haon leithdháileadh breise a d'fhéadfaí a thabhairt don ArdStiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               Cur síos ar na cúraimí a bheidh le déanamh:

                        Oifigigh agus pearsanra sealadach

                        Pearsanra seachtrach

               3.2.4. Comhoiriúnacht don chreat airgeadais ilbhliantúil reatha

               I gcás an togra/tionscnaimh seo:

               Is féidirX a mhaoiniú ina iomláine laistigh den cheannteideal ábhartha den Chreat Airgeadais Ilbhliantúil (CAI).

                is gá an corrlach gan leithdháileadh faoin gceannteideal ábhartha de CAI a úsáid agus/nó na hionstraimí speisialta a shainítear sa Rialachán maidir le CAI a úsáid.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann, na méideanna comhfhreagracha agus na hionstraimí atá beartaithe a úsáid.

                is gá athbhreithniú ar CAI.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann agus na méideanna comhfhreagracha.

               3.2.5. Ranníocaíochtaí ó thríú páirtithe

               I gcás an togra/tionscnaimh seo:

               Ní dhéanannX foráil maidir le cómhaoiniú le tríú páirtithe

               déantar foráil maidir leis an gcómhaoiniú le tríú páirtithe atá réamhmheasta thíos:

               Leithreasuithe in EUR

               3.3. An tionchar a mheastar a bheidh ar ioncam

               –X Ní bheidh tionchar airgeadais ar bith ag an togra ar ioncam.

               –◻Beidh an tionchar airgeadais seo a leanas ag an togra/tionscnamh:

               – ar acmhainní dílse

               – ar ioncam eile

               –má tá an tioncam sannta do línte caiteachais, sonraigh sin

                    EUR

               I gcás ioncam ilghnéitheach atá 'sannta', sonraigh na línte buiséid a nimrítear tionchar orthu.

                  N/A

               Aon rud eile (e.g. an modh nó an fhoirmle a úsáideadh chun an tionchar ar ioncam a ríomh nó aon fhaisnéis eile).

                     (1)

                        […]

                     (2)

                        […]

                     (3)

                        Rialachán (AE) Uimh 1288/2013 ó Pharlaimint na hEorpa agus ón gComhairle an 11 Nollaig 2013 lena mbunaítear ‘Erasmus+’: clár an Aontais um oideachas, um oiliúint, um an óige agus um an spórt agus lena naisghairtear Cinneadh Uimh. 1719/2006/CE, Cinneadh Uimh. 1720/2006/CE agus Cinneadh Uimh. 1298/2008/CE (IO L 347, 20.12.2013, lch. 50).

                     (4)

                      Is féidir mionsonraí ar na modhanna bainistíochta agus tagairtí don Rialachán Airgeadais a fheiceáil ar shuíomh gréasáin ArdStiúrthóireacht an Bhuiséid:

                        https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (5)

                        LD = Leithreasuithe difreáilte / LN = Leithreasuithe neamhdhifreáilte.

                     (6)

                        CSTE: Comhlachas Saorthrádála na hEorpa.

                     (7)

                        Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh a bheith ina niarrthóirí.

                     (8)

                      Is í bliain N an bhliain a chuirfear tús le cur chun feidhme an togra/tionscnaimh. Is gá an chéad bhliain cur chun feidhme a mheastar a bheidh ann a chur in ionad “N” (mar shampla: 2021). Is gá an rud céanna a dhéanamh i gcás na mblianta eile.

                     (9)

                      Is ionann aschuir agus táirgí agus seirbhísí le soláthar (e.g.: líon na malartuithe mac léinn a maoiníodh, iomlán km de bhóithre a rinneadh, etc.).

                     (10)

                      Mar a thuairiscítear i bpointe 1.4.2. 'Cuspóirí sonracha...'

                     (11)

                      Is í bliain N an bhliain a chuirfear tús le cur chun feidhme an togra/tionscnaimh. Is gá an chéad bhliain cur chun feidhme a mheastar a bheidh ann a chur in ionad “N” (mar shampla: 2021). Is gá an rud céanna a dhéanamh i gcás na mblianta eile.

                     (12)
                   Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid AE (seanlínte "BA") a chur chun feidhme, taighde indíreach, taighde díreach.

                     (13)

                      AC = Ball foirne ar conradh; AL = Ball foirne áitiúil; END = Saineolaí náisiúnta ar iasacht; INT= Ball foirne gníomhaireachta; JPD = Saineolaithe sóisearacha i dtoscaireachtaí.

                     (14)

                      Fo-uasteorainn d'fhoireann sheachtrach arna cumhdach ag leithreasuithe faoi chomhair oibríochtaí (na seanlínte "BA").


               AN COIMISIÚN EORPACH
            Strasbourg, 12.2.2019
            COM(2019) 88 final
            2019/0040(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            i ndáil le gnéithe áirithe den tsábháilteacht agus den nascacht iarnróid a mhéid a bhaineann le tarraingt siar Ríocht Aontaithe na Breataine Móire agus Thuaisceart Éireann as an Aontas
            (Téacs atá ábhartha maidir le LEE)

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  An 29 Márta 2017, thug an Ríocht Aontaithe fógra go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. Dá bhrí sin, mura ndaingneofar an Comhaontú um Tharraingt Siar
                     1
                  , scoirfidh dlí príomhúil agus dlí tánaisteach an Aontais d'fheidhm a bheith acu maidir leis an Ríocht Aontaithe ón 30 Márta 2019 (“dáta an tarraingt siar”). As sin amach, beidh an Ríocht Aontaithe ina tríú tír.

                  Má tharraingíonn an Ríocht Aontaithe siar as an Aontas gan chomhaontú, déanfaidh sin difear do bhailíocht údaruithe sábháilteachta arna neisiúint faoi Airteagal 11 de Threoir 2004/49/CE do bhainisteoirí bonneagair chun bonneagar trasteorann a nascann an tAontas agus an Ríocht Aontaithe a bhainistiú agus a oibriú.

                  Sa Teachtaireacht ón gCoimisiún darb ainm ‘Preparing for the withdrawal of the United Kingdom from the European Union on 30 March 2019: a Contingency Action Plan’
                     2
                   leagtar amach na prionsabail is bonn leis na bearta teagmhasacha, lena náirítear nach leigheas iad ar easpa bearta ullmhachta ag páirtithe leasmhara ná ar na moilleanna ar a gcur chun feidhme. Sa Teachtaireacht sin, rinne an Coimisiún liosta de na bearta a mheas sé a bheith riachtanach, agus chuir sé de mheabhrú léi go bhféadfadh gá a bheith le bearta breise uair is faide anonn.

                  D’iarr an Chomhairle Eorpach arís (Airteagal 50) an 13 Nollaig 2018 go gcuirfí dlús leis an obair ar ullmhacht ar gach leibhéal i dtaca le hiarmhairtí tharraingt siar na Ríochta Aontaithe agus go gcuirfí san áireamh na torthaí uile ab fhéidir a bheith ar an tarraingt siar sin.

                  Phléigh an Coimisiún agus na Ballstáit na hiarmhairtí ab fhéidir a bheith ar an tarraingt siar trí bhíthin seimineáir a reáchtáil Comhairle an Aontais Eorpaigh in 2018. Ina theannta sin, pléadh go mion tionchair an tarraingt siar mar aon le bearta ullmhachta le linn sraith cuairteanna a tugadh ar gach Ballstát.

                  I réimse an iompair iarnróid, is féidir le páirtithe leasmhara, sa chuid is mó de na cásanna, an éifeacht a bheidh ag tarraingt siar na Ríochta Aontaithe as an Aontas Eorpach ar dheimhnithe, údaruithe agus ceadúnais a leigheas le bearta éagsúla, go háirithe trí na páirtithe leasmhara sin a bhunú i mBallstát agus trí na húdaruithe, na deimhnithe agus na ceadúnais iomchuí a fháil sa Bhallstát sin.

               Mar sin féin, ba ghá comhaontuithe idir na Ballstáit sin den Aontas lena mbaineann agus an Ríocht Aontaithe a chaibidliú agus a shíniú chun aghaidh a thabhairt ar shaincheisteanna a bhaineann go díreach le hoibríochtaí iarnróid trasteorann, chun a áirithiú go leanfar díobh tar éis dháta an tarraingt siar, agus, dá bhrí sin, chun suaitheadh san Aontas a mhaolú. Ní fhéadfaí comhaontuithe déthaobhacha den sórt sin a thabhairt i gcrích go dtí go mbeadh an Ríocht Aontaithe ina tríú tír.

               An staid a bhaineann leis an údarás dénáisiúnta sábháilteachta, a bunaíodh faoi Chonradh Canterbury maidir le Tollán Mhuir nIocht, chaithfí í sin go háirithe a oiriúnú agus stádas nua na Ríochta Aontaithe mar thríú tír á chur san áireamh.

               Is iomchuí, dá bhrí sin, an Coimisiún bearta a bheartú a áiritheoidh go leanfaidh údaruithe le haghaidh codanna áirithe den bhonneagar iarnróid de bheith bailí i gcomhréir le dlí ábhartha an Aontais.

                  Ba cheart an bhailíocht shínte sin a theorannú don mhéid ama a bhfuil fíorghá leis chun go mbeidh an tachar is gá ag an Ríocht Aontaithe agus ag na Ballstáit lena mbaineann chun na comhaontuithe is gá a thabhairt i gcrích.

               Ní bhaineann sé sin ach amháin leis na húdaruithe sábháilteachta arna neisiúint faoi Airteagal 11 de Threoir 2004/49/CE do bhainisteoirí bonneagair chun bonneagar trasteorann a nascann an tAontas agus an Ríocht Aontaithe a bhainistiú agus a oibriú.

                  Tá na forálacha atá beartaithe ceaptha chun leanúnachas a áirithiú i gcás oibríochtaí agus seirbhísí trasteorann amháin i gcomhréir leis na ceanglais dlí is infheidhme de chuid an Aontais. Thiocfadh fadhbanna móra, idir shóisialta agus eacnamaíocha, as briseadh sna gníomhaíochtaí sin. Trína áirithiú go gcomhlíonfaidh eagraíochtaí dlí an Aontais, áiritheoidh an togra freisin go gcosnófar tomhaltóirí agus saoránaigh.

                  Tá bearta an togra seo ag brath ar chaighdeáin sábháilteachta atá comhionann le ceanglais an Aontais a bheith á gcur i bhfeidhm maidir leis an mbonneagar agus na hoibríochtaí ar a gcríoch, bonneagar a úsáidtear chun nascacht iarnróid trasteorann a áirithiú.

                  Ní féidir suaitheadh mór a sheachaint, áfach, ach amháin má dhéanann na hoibreoirí iarnróid agus na húdaráis náisiúnta gach beart is gá go pras chun a áirithiú go ndéanfar ceadúnais rochtana ar an margadh, ceadúnais tiománaithe traenach, chomh maith le gach deimhniú agus údarú eile is gá chun oibriú ar chríoch an Aontais, a eisiúint in am trátha agus roimh an 30 Márta 2019.

               •Comhsheasmhacht le forálacha beartais atá sa réimse beartais cheana

                  Tá an togra seo ceaptha a bheith ina lex specialis, lena rachfar i ngleic le cuid de na himpleachtaí a leanfaidh gan feidhm a bheith níos mó ag Treoir 2004/49/CE maidir leis an Ríocht Aontaithe. Tá na téarmaí atá beartaithe teoranta go docht don mhéid is gá chuige sin, chun nach mbeidh suaitheadh ann i dtaca le hoibríochtaí trasteorann. Tá siad ceaptha freisin gan feidhm a bheith acu ach go ceann achar gairid. Beidh feidhm fós ag forálacha ginearálta na ngníomhartha sin cé is moite de sin. Ar an gcaoi sin tá an togra seo i lánchomhréir leis an reachtaíocht atá ann cheana.

               •Comhsheasmhacht le beartais eile de chuid an Aontais

                  Baineann an togra seo le sábháilteacht agus nascacht iarnróid agus is comhlánú é ar Threoir 2004/49/CE chun déileáil go sonrach le tarraingt siar na Ríochta Aontaithe as an Aontas gan comhaontú um tharraingt siar.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é is bunús dlí don togra seo Airteagal 91(1) den Chonradh ar Fheidhmiú an Aontais Eorpaigh (CFAE).

               •Coimhdeacht (don inniúlacht neamheisiach)

                  Ós comhlánú é an togra ar an reachtaíocht de chuid an Aontais atá ann cheana agus go bhfuil forálacha ann lenar fusa iad a chur i bhfeidhm go hordúil tar éis don Ríocht Aontaithe tarraingt siar as an Aontas, is le gníomh ar leibhéal an Aontais amháin is féidir cuspóir an togra a ghnóthú.

               •Comhréireacht

                  Meastar go bhfuil an Rialachán atá beartaithe comhréireach mar gur féidir suaitheadh a sheachaint dá bharr, trí fhoráil a dhéanamh maidir le hathrú dlí atá teoranta agus riachtanach agus a chuimseoidh an gá leanúnachas seirbhísí iarnróid trasteorann leis an Ríocht Aontaithe a áirithiú. Ní théann sé thar a bhfuil riachtanach chun an cuspóir sin a ghnóthú agus ní dhéantar leis aon athrú níos leithne ná aon bheart buan.

               •An rogha ionstraime

                  Sa togra seo tá sraith bheag forálacha chun dul i ngleic le cás ansonrach uathúil. Dá bhrí sin, ní hiomchuí Treoir 2004/49/CE a leasú ná Treoir 2016/798/AE, a chuirfear ina hionad le héifeacht ón 16 Meitheamh 2019. Tá na forálacha ábhartha maidir leis na húdaruithe a ndéanann an togra seo difear dóibh cumhdaithe le Treoir 2004/49/CE. I bhfianaise an méid sin, is cosúil gurb é Rialachán ó Pharlaimint na hEorpa agus ón gComhairle an taon chineál gnímh dlí a bheadh fónta.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Ní infheidhme iad ós cás eisceachtúil uathúil é an cás arb éigean an togra seo a bheartú dá bharr.

               •Comhairliúcháin leis na páirtithe leasmhara

                  De dheasca na nimthosca sonracha a bhaineann leis an gcaibidlíocht faoi tharraingt siar na Ríochta Aontaithe as an Aontas agus de bharr síorathrú a bheith ar imeachtaí an scéil, cuireadh mórshrianta ar an bhféidearthacht tuairimí an phobail a lorg. Mar sin féin, tá na dúshláin a bhaineann le tarraingt siar na Ríochta Aontaithe as an Aontas agus roinnt réitigh fhéideartha luaite ag páirtithe leasmhara iarnróid éagsúla agus ionadaithe áirithe ó na Ballstáit.

               •Bailiú agus úsáid saineolais

                  Rinneadh anailís dhlíthiúil agus theicniúil inmheánach ar an bhfaisnéis sin chun a áirithiú go sroichfidh an togra seo na cuspóirí atá beartaithe, ach tá sé srianta san am céanna don mhéid a bhfuil fíorghá leis.

               •Measúnú tionchair

                  Ní gá measúnú tionchair a dhéanamh, ós rud é gur cás eisceachtúil atá i gceist agus nach bhfuil ach beagán riachtanas ag baint leis an tréimhse ina gcuirfear chun feidhme athrú stádais na Ríochta Aontaithe. Níl aon rogha eile ann a bhfuil difríocht shubstainteach idir í agus an rogha seo.

               •Cearta bunúsacha

                  Níl aon tionchar ag an togra seo ar chur i bhfeidhm ná ar chosaint na gceart bunúsach.

               4.IMPLEACHTAÍ BUISÉADACHA

                  Ní infheidhme iad.

               5.EILIMINTÍ EILE

               •Pleananna cur chun feidhme agus socruithe faireacháin, meastóireachta agus tuairiscithe

                  Ní infheidhme dó seo de bhrí gur beart gearrthéarmach atá ann.

               2019/0040 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               i ndáil le gnéithe áirithe den tsábháilteacht agus den nascacht iarnróid a mhéid a bhaineann le tarraingt siar Ríocht Aontaithe na Breataine Móire agus Thuaisceart Éireann as an Aontas

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91(1) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  3
               ,

               Ag féachaint don tuairim ó Choiste na Réigiún
                  4

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)An 29 Márta 2017, chuir an Ríocht Aontaithe isteach fógra á rá go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. Scoirfidh na Conarthaí d'fheidhm a bheith acu maidir leis an Ríocht Aontaithe ó dháta theacht i bhfeidhm an chomhaontaithe um tharraingt siar nó, ina éagmais sin, dhá bhliain tar éis an fhógra sin, eadhon ón 30 Márta 2019 amach, mura rud é go gcinneann an Chomhairle Eorpach d'aon toil, i gcomhaontú leis an Ríocht Aontaithe, síneadh a chur leis an tréimhse sin.

               (2)I réimse an iompair iarnróid, tá bearta áirithe ann is féidir le hoibreoirí lena mbaineann a dhéanamh chun an tionchar a leigheas a bheidh ag tarraingt siar na Ríochta Aontaithe as an Aontas ar dheimhnithe agus údaruithe, cuir i gcás na hoibreoirí iad féin a bhunú i mBallstát agus na ceadúnais agus na deimhnithe iomchuí a fháil sa Bhallstát sin.

               (3)Faoi láthair, is d'údarás dénáisiúnta sábháilteachta, údarás a bunaíodh faoi Chonradh Canterbury, atá cur i bhfeidhm rialacha sábháilteachta an Aontais tugtha. Níor mhór an córas a bhunaítear leis an gConradh sin a oiriúnú agus stádas tríú tír na Ríochta Aontaithe á chur san áireamh.

               (4)Tá na bearta sa togra seo ag brath ar chaighdeáin agus ar nósanna imeachta sábháilteachta atá comhionann le ceanglais an Aontais agus a bheith á gcur i bhfeidhm maidir leis an mbonneagar a úsáidtear chun nascacht iarnróid trasteorann leis an Ríocht Aontaithe a áirithiú.

               (5)Chun gur féidir le páirtithe lena mbaineann na comhaontuithe is gá a dhéanamh agus chun aon bheart eile is gá a dhéanamh le suaitheadh a sheachaint, is gá, agus stádas tríú tír na Ríochta Aontaithe á chur san áireamh, síneadh a chur le bailíocht údaruithe áirithe.

               (6)Maidir le fad ama an tsínidh sin le bailíocht na núdaruithe, ba cheart é a theorannú don mhéid ama is fíorghá chun go mbeidh na Ballstáit lena mbaineann in ann na bearta sin is gá a ghlacadh, i gcomhréir leis na forálacha is infheidhme de dhlí an Aontais.

               (7)Chun mórshuaitheadh ar sheirbhísí iarnróid trasteorann leis an Ríocht Aontaithe a sheachaint, is den bhunriachtanas freisin é go ndéanfaidh na hoibreoirí iarnróid agus na húdaráis náisiúnta na bearta is gá go pras chun a áirithiú go ndéanfar ceadúnais rochtana ar an margadh, ceadúnais tiománaithe traenach, chomh maith leis na deimhnithe, na ceadúnais agus na húdaruithe is gá chun oibriú ar chríoch an Aontais a eisiúint in am trátha, roimh an 29 Márta 2019.

               (8)Chun coinníollacha aonfhoirmeacha a áirithiú maidir le forálacha an Rialacháin seo a chur chun feidhme, ba cheart cumhachtaí cur chun feidhme a thabhairt don Choimisiún chun an sochar arna thabhairt do shealbhóirí na núdaruithe a aistarraingt, i gcás nach náirithítear go bhfuil na caighdeáin sábháilteachta atá comhionann leis na ceanglais de chuid an Aontais á gcur i bhfeidhm maidir le haon bhonneagar ábhartha.   Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle
                  5
               . Ba cheart an nós imeachta scrúdúcháin a úsáid chun na bearta sin a ghlacadh, toisc an tionchair a d’fhéadfadh a bheith acu ar shábháilteacht iarnróid. I bhfianaise a phráinní atá an tábhar seo, ba cheart don Choimisiún gníomhartha cur chun feidhme is infheidhme láithreach a ghlacadh.

               (9)Mar gheall ar an bpráinn atá ag roinnt le himthosca imeacht na Ríochta Aontaithe as an Aontas Eorpach, ba cheart feidhm a bheith ag eisceacht ar an tréimhse ocht seachtaine dá dtagraítear in Airteagal 4 de Phrótacal Uimh. 1 maidir le ról na bparlaimintí náisiúnta san Aontas Eorpach, rud atá i gceangal leis an gConradh ar an Aontas Eorpach, leis an gConradh ar Fheidhmiú an Aontais Eorpaigh agus leis an gConradh lena mbunaítear an Comhphobal Eorpach do Fhuinneamh Adamhach.

               (10)Ba cheart forálacha an Rialacháin seo a theacht i bhfeidhm ar bhonn práinne agus ba cheart feidhm a bheith acu, ón lá tar éis an lae a scoirfidh na Conarthaí d'fheidhm a bheith acu maidir leis an Ríocht Aontaithe agus sa Ríocht Aontaithe murar tháinig comhaontú tarraingt siar a tugadh i gcrích leis an Ríocht Aontaithe i bhfeidhm faoin dáta sin,

               TAR ÉIS AN RIALACHÁN SEO A GHLACADH:

               Airteagal 1

               Ábhar agus raon feidhme an ábhair

               1.Leagtar síos leis an Rialachán seo forálacha sonracha le haghaidh tharraingt siar Ríocht Aontaithe na Breataine Móire agus Thuaisceart Éireann (“an Ríocht Aontaithe”) as an Aontas Eorpach, maidir le húdaruithe sábháilteachta áirithe arna neisiúint faoi Threoir 2004/49/CE ó Pharlaimint na hEorpa agus ón gComhairle
                  6
               .

               2.Beidh feidhm ag an Rialachán seo maidir leis na húdaruithe sábháilteachta arna neisiúint faoi Airteagal 11 de Threoir 2004/49/CE do bhainisteoirí bonneagair chun bonneagar trasteorann a nascann an tAontas agus an Ríocht Aontaithe a bhainistiú agus a oibriú, arb údaruithe iad a bheidh bailí ar an lá roimh dháta chur i bhfeidhm an Rialacháin seo.

               Airteagal 2

               Sainmhínithe

               Chun críocha an Rialacháin seo, beidh feidhm ag sainmhínithe ábhartha Threoir 2004/49/CE agus ag na gníomhartha cur chun feidhme arna nglacadh de bhua na Treorach sin. Maidir le sainmhínithe ábhartha Threoir (AE) 2016/798 ó Pharlaimint na hEorpa agus ón gComhairle
                  7
                agus aon ghníomh tarmligthe agus aon ghníomh cur chun feidhme eile arna ghlacadh de bhun na Treorach sin, beidh feidhm acu ón dáta is infheidhme í maidir leis na húdaruithe dá dtagraítear in Airteagal 1(2).

               Airteagal 3

               Bailíocht na núdaruithe sábháilteachta

               Na húdaruithe dá dtagraítear in Airteagal 1(2), beidh siad bailí fós go ceann 3 mhí tar éis dháta chur i bhfeidhm an Rialacháin seo.

               Airteagal 4

               Rialacha agus oibleagáidí maidir le húdaruithe

               1.Údaruithe atá faoi réir Airteagal 1(2) den Rialachán seo, beidh siad faoi réir na rialacha is infheidhme maidir leo i gcomhréir le Treoir 2004/49/CE, agus le Treoir 2016/798/AE ón dáta is infheidhme í maidir leis na húdaruithe sin, agus faoi réir na ngníomhartha cur chun feidhme agus na ngníomhartha tarmligthe arna nglacadh de bhua na dTreoracha sin.

               2.Comhoibreoidh na sealbhóirí údaruithe dá dtagraítear in Airteagal 1(2) agus, de réir mar is iomchuí, an túdarás a d'eisigh i gcás nach ionann é agus an tÚdarás Náisiúnta Sábháilteachta a bhfuil an bonneagar ar a chríoch san Aontas, comhoibreoidh siad leis an Údarás Náisiúnta Sábháilteachta sin agus tabharfaidh siad an fhaisnéis ábhartha uile agus na doiciméid ábhartha uile dó.

               3.I gcás nach bhfuarthas an fhaisnéis nó na doiciméid sin faoi na sprioc-amanna arna leagan síos in iarrataí arna ndéanamh ag an Údarás Sábháilteachta Náisiúnta dá dtagraítear i mír 2, féadfaidh an Coimisiún, ach fhógra a thabhairt don Údarás Sábháilteachta Náisiúnta, trí bhíthin gníomhartha cur chun feidhme arna nglacadh i gcomhréir le hAirteagal 7(2), an sochar arna thabhairt don sealbhóir de bhun Airteagal 3 a aistarraingt.

               4.Cuirfidh sealbhóirí údaruithe dá dtagraítear in Airteagal 1(2) den Rialachán seo Gníomhaireacht Iarnróid an Aontais Eorpaigh ar an eolas gan mhoill faoi aon bheart a rinne údaráis inniúla sábháilteachta eile is féidir a bheidh ag teacht salach ar oibleagáidí na núdarás sin faoin Rialachán seo, faoi Threoir 2004/49/CE agus Treoir 2016/798/AE.

               5.Sula naistarraingeoidh an Coimisiún na sochair arna dtabhairt don sealbhóir de bhun Airteagal 3, cuirfidh sé in iúl in am trátha don Údarás Sábháilteachta Náisiúnta dá dtagraítear i mír 2, don údarás a d'eisigh na húdaruithe dá dtagraítear in Airteagal 1(2), do shealbhóirí na núdaruithe sin agus d'Údarás Sábháilteachta Náisiúnta na Ríochta Aontaithe go bhfuil rún aige dul ar aghaidh leis an aistarraingt sin agus tabharfaidh sé deis dóibh a dtuairimí a chur in iúl.

               Airteagal 5

               Caighdeáin sábháilteachta

               1.Déanfaidh an tÚdarás Náisiúnta Sábháilteachta dá dtagraítear in Airteagal 4(2) faireachán ar na caighdeáin sábháilteachta iarnróid atá á gcur i bhfeidhm maidir leis an mbonneagar trasteorann dá dtagraítear in Airteagal 1(2). Cuirfidh an tÚdarás Náisiúnta Sábháilteachta tuarascálacha ar fáil go tráthrialta don Choimisiún agus do Ghníomhaireacht Iarnróid an Aontais Eorpaigh maidir leis an gceist sin agus cuirfidh sé ag gabháil leo, nuair is iomchuí, moladh go ngníomhódh an Coimisiún i gcomhréir le mír 2.

               2.I gcás ina mbeidh amhras a bhfuil údar leis ar an gCoimisiún nach bhfuil na caighdeáin sábháilteachta á gcur i bhfeidhm maidir le hoibriú bonneagair atá faoi raon feidhme an Rialacháin seo nó maidir leis an gcuid sin den bhonneagar céanna atá sa Ríocht Aontaithe, nach bhfuil na caighdeáin sin i gcomhréir leis na forálacha ábhartha de dhlí an Aontais, déanfaidh sé, gan moill mhíchuí agus trí bhíthin gníomhartha cur chun feidhme arna nglacadh i gcomhréir le Airteagal 7(2), an sochar arna thabhairt don sealbhóir de bhun Airteagal 3 a aistarraingt.

               3.Chun críocha mhír 1, féadfaidh an tÚdarás Náisiúnta Sábháilteachta faisnéis a iarraidh ar na húdaráis inniúla ábhartha agus sprioc-am réasúnta a leagan síos. I gcás nár chuir na húdaráis inniúla ábhartha an fhaisnéis a iarradh ar fáil faoin sprioc-am arna leagan síos ag an Údarás Sábháilteachta Náisiúnta nó gur chuir siad faisnéis neamhiomlán ar fáil, féadfaidh an Coimisiún, ach fógra a thabhairt don Údarás Sábháilteachta Náisiúnta, trí bhíthin gníomhartha cur chun feidhme arna nglacadh i gcomhréir le hAirteagal 7(2), an sochar arna thabhairt don sealbhóir de bhun Airteagal 3 a aistarraingt.

               4.Sula naistarraingeoidh an Coimisiún na sochair arna dtabhairt don sealbhóir de bhun Airteagal 3, cuirfidh sé in iúl in am trátha don Údarás Sábháilteachta Náisiúnta dá dtagraítear in Airteagal 4(2), don údarás a d'eisigh na húdaruithe dá dtagraítear in Airteagal 1(2), do shealbhóirí na núdaruithe sin agus d'Údarás Sábháilteachta Náisiúnta na Ríochta Aontaithe go bhfuil rún aige dul ar aghaidh leis an aistarraingt sin agus tabharfaidh sé deis dóibh a dtuairimí a chur in iúl.

               Airteagal 6

               Comhairliúchán agus comhar

               1.Rachaidh údaráis inniúla na mBallstát i gcomhairle agus i gcomhar le húdaráis inniúla na Ríochta Aontaithe de réir mar is gá chun cur chun feidhme an Rialacháin seo a áirithiú.

               2.Cuirfidh na Ballstáit ar fáil don Choimisiúin, arna iarraidh sin orthu, gan moill mhíchuí, aon fhaisnéis a fhaightear de bhun mhír 1 nó aon fhaisnéis eile is ábhartha chun an Rialachán seo a chur chun feidhme.

               Airteagal 7

               An Coiste

               1.An coiste dá dtagraítear in Airteagal 51 de Threoir 2016/797/AE ó Pharlaimint na hEorpa agus ón gComhairle
                  8
                tabharfaidh sé cúnamh don Choimisiún. Beidh an coiste sin ina choiste de réir bhrí Rialachán (AE) Uimh. 182/2011.

               2. I gcás ina ndéanfar tagairt don mhír seo, beidh feidhm ag Airteagal 8 de Rialachán (AE) Uimh. 182/2011, i dteannta Airteagal 5 de.

               Airteagal 8

               Teacht i bhfeidhm agus cur i bhfeidhm

               1.Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               2.Beidh feidhm aige ón lá tar éis an lae a scoirfidh na Conarthaí d'fheidhm a bheith acu maidir leis an Ríocht Aontaithe agus sa Ríocht Aontaithe de bhun Airteagal 50(3) den Chonradh ar an Aontas Eorpach.

               3.Ní bheidh feidhm ag an Rialachán seo má tháinig comhaontú um tharraingt siar, arna thabhairt i gcrích leis an Ríocht Aontaithe i gcomhréir le hAirteagal 50(2) den Chonradh ar an Aontas Eorpach, i bhfeidhm faoin dáta dá dtagraítear i mír 2.

               4.Scoirfidh an Rialachán seo d'fheidhm a bheith aige trí mhí tar éis dó a bheith infheidhme i gcomhréir le mír 2.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh in Strasbourg,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf
                  .

                     (2)

                        COM(2018)880 final, 13.11.2018.

                     (3)

                        IO C […], […], lch. […].

                     (4)

                        IO C […], […], lch. […].

                     (5)

                        Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún, IO L 55, 28.2.2011, lch. 13.

                     (6)

                        Treoir 2004/49/CE ó Pharlaimint na hEorpa agus ón gComhairle an 29 Aibreán 2004 maidir le sábháilteacht ar iarnróid an Chomhphobail agus lena leasaítear Treoir 95/18/CE ón gComhairle maidir le ceadúnú gnóthas iarnróid agus Treoir 2001/14/CE maidir le toilleadh bonneagair iarnróid a leithdháileadh agus muirir ar úsáid bonneagair iarnróid agus ar dheimhniúchán sábháilteachta a ghearradh, IO L 164, 30.4.2004, lch. 44.

                     (7)

                        Treoir (AE) 2016/798 ó Pharlaimint na hEorpa agus ón gComhairle an 11 Bealtaine 2016 maidir le sábháilteacht iarnróid (athmhúnlú), IO L 138, 26.5.2016, lch. 102.

                     (8)

                        Treoir (AE) 2016/797 ó Pharlaimint na hEorpa agus ón gComhairle an 11 Bealtaine 2016 maidir le hidir-inoibritheacht an chórais iarnróid laistigh den Aontas Eorpach, IO L 138, 26.5.2016, lch. 44.